На основу члана 80, 102. и 103. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 113/2017-др. кон, 95/2018, 114/2021, 92/2023, 95/2018-др.закон, 86/2019-др.закон, 157/2020-др.закон и 123/2021-др.закон), члана 53. став 2. Закона о правобранилаштву („Службени гласник РС“, бр. 55/2014), члана 11. Одлуке о општинском правобранилаштву општине Блаце („Службени лист општине Блаце“, бр. 7/2017), члана 74 . став 1. тачка 13), Статута општине Блаце („Службени лист општине Блаце“, број 5/19 ) и Одлуке о расписивању Јавног конкурса за постављање Општинског правобраниоца општине Блаце („Службени лист општине Блаце“, бр. 5/2026),, Општинско веће општине Блаце, на седници одржаној дана 31.07.2026. године, расписује и оглашава
ЈАВНИ КОНКУРС
за постављење Општинског правобраниоца општине Блаце

I Подаци о органу:
ОПШТИНСКО ПРАВОБРАНИЛАШТВО ОПШТИНЕ БЛАЦЕ, са седиштем у Блацу, улица Карађорђева, број 4.

II Подаци о радном месту:
Општински правобранилац општине Блаце врши послове у складу са Законом о правобранилаштву и Одлуком о општинском правобранилаштву општине Блаце.

III Трајање рада на функцији и место рада:
Општински правобранилац се поставља на период од пет година.
Место рада је у седишту органа у Блацу, улица Карађорђева, број 4.

IV Услови за рад на радном месту:
     1. Да је кандидат пунолетан држављанин Републике Србије;
     2. Да има завршен правни факултет;
     3.Да има положен правосудни испит;
     4.Да је достојан правобранилачке функције и има најмање три године радног искуства у правној струци после положеног правосудног испита;
     5. Да није правноснажно осуђиван на безусловну казну затвора од најмање шест месеци;
     6. Да раније није престао радни однос у државном органу, односно органу аутономне
         покрајине или јединице локалне самоуправе, због теже повреде дужности из радног
         односа;
     7. Да има потребне компетенције за обављање послова радног места.

V Компетенције, стручне оспособљености, знања и вештина које ce оцењују у изборном поступку и начин њихове провере;

Познавање Закона о правобранилаштву, Закона о јавној својини, Закона о облигационим односима,Закона о парничном поступку, Закона о ванпарничном поступку, Закона о кривичном поступку,Закона о општем управном поступку, Закона о локалној самоуправи, Статута општине Блаце и Одлуке о општинском правобранилаштву општине Блаце.
Изборна комисија спроводи изборни поступак усменом провером стручне оспособљености, знања и вештина и разговора са кандидатом.

VI Начин оглашавања јавног конкурса: 
Јавни конкурс се оглашава на огласној табли и званичној интернет презентацији општине Блаце www. blace.ls.gov.rs, a обавештење о јавном конкурсу и адреса интернет презентације на којој је објављен конкурс објавиће се у дневним новинама „Данас“ на српском језику и писму.

VII Рок за подношење пријава:
Рок за подношење пријава је 15 дана од дана оглашавања обавештења о јавном конкурсу у дневним новинама које се дистрибуирају за целу територију Републике Србије.

VIII Адреса на коју се подносе пријаве:
Општина Блаце,
Конкурсна комисија за спровођење изборног поступка за постављење Општинског правобраниоца општине Блаце,
 са назнаком „Пријава на јавни конкурс за постављење Општинског правобраниоца општине Блаце“ ,18420 - Блаце, улица Карађорђева, број 4.

IX Лице које је задужено за давање обавештења:
Председник Комисије за спровођење изборног поступка за постављење Општинског правобраниоца општине Блаце –Бранимир Димитријевић, дипл.правник,
број телефона: 027/371-079, сваког радног дана од 7 до 15 часова.

Х Докази који се прилажу уз пријаву на јавни конкурс:
-Потписана биографија са контакт телефоном и мејл адресом;
-Уверење о држављанству;
-Извод из матичне књиге рођених;
-Оверена фотокопија дипломе о стеченом образовању;
-Оригинал или оверена фотокопија Уверења о положеном правосудном испиту;
-Потврда о радном искуству (из које треба да се види на којим пословима, са којом стручном спремом и у ком периоду је стечено радно искуство);
-Уверење да кандидат није правноснажно осуђиван на безусловну казну затвора од најмање шест месеци;
-Доказ да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног оноса за учеснике конкурса који су били у радном односу у државном органу, односно у органу аутономне покрајине или јединице локалне самоуправе;
- Фотокопија личне карте или очитана лична карта уколико је лична карта са чипом;
-Изјава о сагласности кандидата да орган за потребе поступка може извршити увид, прибавити или обрађивати личне податке о чињеницама о којима се води службена евиденција а који су неопходни у поступку одлучивања те у којој се кандидат уједно опредељује да ли ће сам прибавити податке о чињеницама о којима се води службена евиденција или ће то орган учинити уместо њега. Изјава се налази на интернет презентацији Општине Блаце уз објављени конкурс.
Сви докази се прилажу у оригиналу или овереној фотокопији од стране надлежног органа за оверу потписа, рукописа и преписа, осим личне карте.
Одредбом члана 9. и 103. Закона о општем управном поступку („Службени гласник РС“, бр. 18/2016, 95/2018-аутентично тумачење и 2/2023-одлука УС) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. Документи о чињеницама о којима се води службена евиденција су: уверење о држављанству и извод из матичне књиге рођених.
Потребно је да учесник конкурса, уз наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће кандидат то учинити сам.

ХI Изборни поступак:
Изборни поступак спроводи Конкурсна комисија. По истеку рока за подношење пријава на јавни конкурс, Конкурсна комисија прегледа све приспеле пријаве и поднете доказе и саставља списак кандидата међу којима се спроводи изборни поступак. Изборни поступак спроводи се само међу оним кандидатима који испуњавају оглашене услове за рад. У изборном поступку се врши оцењивање стручне способности, знања и вештина кандидата који учествују у изборном поступку, према критеријумима и мерилима за избор. Кандидатима међу којима се спроводи изборни поступак доставља се писмено обавештење о томе када отпочиње изборни поступак. Кандидати се обавештавају и путем интернет адресе ако је дата или путем телефона.
XII Избор кандидата: 
По окончаном изборном поступку Конкурсна комисија у року од 15 дана сачињава листу за избор највише три кандидата који су са најбољим резултатом испунили мерила прописана за избор. Конкурсна комисија доставља председнику општине листу за избор са записницима са предузетим радњама у току изборног поступка.
Председник општине ће у року од 15 дана од дана пријема листе за избор, предложити једног кандидата за постављење Општинском већу општине Блаце.
Напомена: Неблаговремене, неразумљиве или непотпуне пријаве кандидата односно пријаве кандидата уз које нису приложени сви потребни докази у оригиналу или овереној фотокопији од надлежног органа, Конкурсна комисија одбациће решењем против којег се може изјавити жалба Жалбеној комисији у року од осам дана од дана пријема решења.
Број: 003606139 2026 04432 003 000 000 001

ОПШТИНСКО ВЕЋЕ ОПШТИНЕ БЛАЦЕ

Драгана Раденковић с.р.                                                                             
                                                                                                   




